Okresná prokuratúra Bratislava I 
Kvetná 13, 820 05 Bratislava 2 	

Sp. zn. : 3 Pv 455/13/1101	Bratislava I, 25.11.2014
EEČ : 2-8-328-2014

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Bratislava I
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Bratislava I zo dňa 6.8.2013, spisová značka 3 Pv 455/13/1101, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v presne nezistenom čase si od doposiaľ nestotožnenej osoby  neoprávnene zadovážil 1 ks igelitové vrecko  s obsahom sušeného rastlinného materiálu, o ktorom bolo jeho skúmaním v Kriminalistickom a expertíznom ústave Policajného zboru Bratislava zistené, že sa jedná o rastlinný materiál - sušené konope - marihuanu s hmotnosťou 947 mg, ktorý obsahoval viac ako 30 mg účinnej látky tetrahydrokanabinol (THC), ktoré množstvo je spôsobilé po aplikovaní ovplyvniť stav ľudskej psychiky, čo zodpovedá minimálne trom obvykle jednorazovým dávkam drogy a túto mal vo svojej držbe  až do 06.07.2013 do 00.15 hodine v Bratislave na Rudanyovom námestí, kedy bolo u neho hliadkou PZ nájdené toto igelitové vrecko s obsahom vyššie popísanej drogy a to pri vykonávaní jeho osobnej prehliadky, následne po tom ako bol prokurátorom  udelený súhlas na jej vykonanie a to v bočnom vrecku jeho nohavíc, pričom rastliny rodu Cannabis (konopa) sú  v zmysle zákona číslo 139/1998 Z.z. omamných látkach,  psychotropných látkach a prípravkoch v znení neskorších predpisov  zaradené do I. skupiny omamných látok,

Uznesením prokurátora Okresnej prokuratúry Bratislava I zo dňa 6.8.2013, spisová značka 3 Pv 455/13/1101, bola určená obvinenému skúšobná doba v trvaní 14 mesiacov.
Odôvodnenie:

Uznesením prokurátorky  Okresnej  prokuratúry  Bratislava  I  číslo konania 3 Pv  455/13 - 5   zo  06. augusta 2013, právoplatným  17. augusta 2013, bolo postupom podľa ustanovenia § 216 odsek 1 Trestného poriadku trestné stíhanie obvineného XXXXX  za prečin nedovolenej výroby  omamných látky a psychotropných  látky, jedov alebo prekurzorov, ich držania  a obchodovania s nimi podľa § 171 odsek 1 Trestného zákona vedené na skutkovom základe uvedenom vo výrokovej časti tohto uznesenia, podmienečne zastavené. Súčasne bola obvinenému XXXXX určená skúšobná doba podmienečného zastavenia trestného stíhania v trvaní dvanásť (14) mesiacov. Obvinenému nebola uložená povinnosť nahradiť škodu spôsobenú trestným činom a  ani žiadne z primeraných obmedzených smerujúcich k tomu, aby viedol riadny život.

Skúšobná doba podmienečného zastavenia trestného stíhania začala plynúť právoplatnosťou uznesenia  dozorujúceho  prokurátora  číslo konania 3 Pv 455/13 - 5  zo  06. augusta 2013, t. j. 17. augusta 2013. Skúšobná doba v trvaní 14 (štrnásť) mesiacov teda uplynula 17. októbra  2014

Po uplynutí skúšobnej doby som preskúmala splnenie podmienok pre rozhodnutie o osvedčení obvineného v skúšobnej dobe podmienečného zastavenia trestného stíhania.

Podľa ustanovenia § 217 odsek 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam, prokurátor rozhodne, že sa obvinený osvedčil. Inak rozhodne, a to prípadne aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Zo správ zadovážených k osobe obvineného XXXXX som zistila, že obvinený  nebol v skúšobnej dobe podmienečného zastavenia trestného stíhania súdne trestaný a nie je ani aktuálne trestne stíhaný na území Slovenskej republiky.

Vyhodnotením všetkých správ získaných k osobe obvinenému XXXXX  k jeho správaniu počas skúšobnej doby podmienečného zastavenia trestného stíhania som dospela k záveru, že obvinený XXXXX splnil podmienky uvedené v ustanovení § 217 Trestného poriadku. Síce z výpisu z evidencie priestupkov vyplýva, že obvinený bol v priebehu plynutia skúšobnej doby jeden - krát  priestupkovo riešený, avšak vyhodnotiac  stupeň závažnosti tohto priestupku  (priestupok podľa § 11 odsek 1 písmeno a) zákona SNR číslo 377/2004 Z.z. o ochrane nefajčiarov a o zmene a doplnení niektorých zákonov), t.j., že  išlo menej závažné vybočenie obvineného z vedenia riadneho života počas plynutia skúšobnej doby podmienečného zastavenia trestného stíhania určenej prokurátorom za vyššie uvedený prečin,  som  dospela k záveru, že obvinený XXXXX splnil podmienky uvedené v ustanovení § 217 Trestného poriadku. 

Vyhodnotením všetkých správ získaných k osobe obvineného XXXXX  k jeho správaniu počas skúšobnej doby podmienečného zastavenia trestného stíhania som dospela k záveru, že obvinený XXXXX  splnil podmienky uvedené v ustanovení § 217 Trestného poriadku. 

Z tohto dôvodu som rozhodla o osvedčení sa obvineného v skúšobnej dobe podmienečného zastavenia trestného stíhania.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Hana Štaffenová
prokurátorka